
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 149 

30 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ψήφιση Οργανισμού Εσωτερικής Υπηρεσίας του Δη¬ 
μοτικού Νομικού Προσώπου με την επωνυμία «Δη¬ 
μοτικοί Βρεφονηπιακοί Σταθμοί Δήμου Βαθέος Ν. 

Σάμου». 1 

Κατάργηση των Ν.Π.Δ.Δ. με τις επωνυμίες «Σχολική 
Επιτροπή 1ου, 2ου και 4ου Δημοτικού Σχολείου και 
7ου Νηπιαγωγείου Δ. Γρεβενών», «Σχολική Επιτρο¬ 
πή 3ου, 6ου Δημοτικού Σχολείου και 3ου Νηπιαγω¬ 
γείου Δ. Γ ρεβενών, 5ου Δημοτικού Σχολείου και 5ου 
Νηπιαγωγείου συν. ΔοξαράΔ. Γ ρεβενών», «Σχολική 
Επιτροπή 2ου Γυμνασίου, 2ου Λυκείου και Ειδικού 
Εργαστηρίου Επαγγελματικής Εκπ/σης και Κατάρ¬ 
τισης (Ε.Ε.Ε.Ε.Κ.) Δ. Γ ρεβενών», «Σχολική Επιτροπή 
1ου Λυκείου και 1ου Γυμνασίου Δ. Γρεβενών» και 
«Σχολική Επιτροπή 1ου, 2ου, 4ου και 6ου Νηπιαγω¬ 


γείου και 1ου Ειδικού Σχολείου Δ. Γ ρεβενών». 2 

Σύσταση στο Δήμο Γόρτυνας Ν. Ηρακλείου Νομικού 
Προσώπου με την επωνυμία «Αθλητικός Οργανι¬ 
σμός Δήμου Γόρτυνας». 3 

Έγκριση τροποποίησης του καταστατικού της Δημοτι¬ 
κής Επιχείρησης με την επωνυμία «Δημοτική Επι¬ 
χείρηση Πολιτιστικής και Τουριστικής Ανάπτυξης 

Δήμου Βιάννου». 4 

Σύσταση Νομικού Προσώπου Δημοσίου Δικαίου στο 
Δήμο Χαλκιδέωντου Νομού Εύβοιας με την επωνυ¬ 
μία «Εστία Γνώσης Χαλκίδας». 5 

Κύρωση Αναδασμού αγροκτήματος Νεοχωρίου. 6 

Χορήγηση άδειας ασκήσεως επαγγέλματος Κοινωνι¬ 
κού Λειτουργού την ΜΠΟΥΤΑΣΗ ΓΕΩΡΓΙΑ του 
ΑΘΑΝΑΣΙΟΥ. 7 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 5178/29.7.2003 απόφαση 


του Γενικού Γραμματέα Περιφέρειας Ανατολικής 

Μακεδονίας - Θράκης. 8 

Διόρθωση σφάλματος στην 5182/29.7.2003 απόφαση 
του Γενικού Γραμματέα Περιφέρειας Ανατολικής 

Μακεδονίας - Θράκης. 9 

Διόρθωση σφάλματος στην 5181/29.7.2003 απόφαση 
του Γενικού Γραμματέα Περιφέρειας Ανατολικής 
Μακεδονίας - Θράκης. 10 


ΑΠΟΦΑΣΕΙ Σ 

Αριθ. ΕΣ.4720 (1) 

Ψήφιση Οργανισμού Εσωτερικής Υπηρεσίας του Δημοτι¬ 
κού Νομικού Προσώπου με την επωνυμία «Δημοτικοί 
Βρεφονηπιακοί Σταθμοί Δήμου Βαθέος Ν. Σάμου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 12 Ν. 1188/1981 «Κώδικας 
καταστάσεως Προσωπικού Ο.Τ.Α.» όπως ισχύει. 

2. Τις διατάξεις του Ν. 2503/1997 «Διοίκηση, οργάνωση, 
στελέχωση της περιφέρειας κ.τ.λ. « όπως ισχύουν. 

3. Την 1819/11.6.2003 απόφασή μας περί σύστασης 
Ν.Π.Δ.Δ. Δήμου Βαθέος, με την επωνυμία «Δημοτικοί - 
Βρεφονηπιακοί Σταθμοί Δήμου Βαθέος», όπως δημοσιεύ- 
θηκε στο Φ.Ε.Κ. 829/25.6.2003 τ.Β'. 

4. Την 1482/29.10.1997 απόφαση Γενικού Γραμματέα 
Περιφέρειας Βορείου Αιγαίου «Μεταβίβαση δικαιώματος 
υπογραφής με εντολή ... στον Προϊστάμενο Δ/νσης και 
Προϊσταμένους Τμημάτων (Φ.Ε.Κ. 1010/14.11.97 τ.Β'). 

5. Την 10352/6.12.99 απόφαση Γενικού Γραμματέα 
Περιφέρειας Βορείου Αιγαίου, που αφορά τοποθέτηση 
Προϊστάμενης Δ/νσης Ν. Σάμου. 

6. Την 3/27.10.2003 απόφαση του Διοικητικού Συμβουλίου 
του Δ.Ν.Π. Δημοτικοί - Βρεφονηπιακοί Σταθμοί Δήμου Βαθέ¬ 
ος καιτην 362/7.11 .2003νόμιμη απόφαση του Δημοτικού Συμ¬ 
βουλίου Βαθέος Νομού Σάμου με την οποία εκφέρει την σύμ¬ 
φωνη γνώμη του για την προαναφερόμενη απόφαση Διοικ. 
Συμβουλίου Δημοτικών Βρεφονηπιακών Σταθμών Δ. Βαθέος. 

7. Την σύμφωνη γνωμοδότηση του Υπηρεσιακού Συμ¬ 
βουλίου Ο.Τ.Α. Νομού Σάμου, όπως διατυπώθηκε στο 
πρακτικό του 4/12.12.2003 - θέμα 6ο - αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
Δημοτικού Νομικού Προσώπου Δήμου Βαθέος Νομού Σά¬ 
μου «παιδικοί -βρεφονηπιακοί σταθμοί Δήμου Βαθέος» 
όπως παρακάτω εκτίθεται: 

Άρθρο Ιο 

Οι υπηρεσίες του Ν.Π. Δημοτικοί Βρεφονηπιακοί Σταθ¬ 
μοί Δήμου Βαθέος λειτουργούν σε επίπεδο Διεύθυνσης. 

Η Διεύθυνση του Ν.Π αποτελείται απότα εξήςτμήματα: 

α. τμήμα προσχολικής αγωγής 

β. τμήμα διοικητικού - οικονομικού 

Άρθρο 2ο 

Αρμοδιότητες Διεύθυνσης και Τμημάτων 

Α. Η Διεύθυνση εποπτεύει, συντονίζει και κατευθύνει το παι¬ 
δαγωγικό έργο του Σταθμού και γενικά μεριμνά για την εύ¬ 
ρυθμη λειτουργία του, σύμφωνα με τον ισχύοντα κανονισμό. 

Β. Το τμήμα Προσχολικής Αγωγής επιμελείται την πα¬ 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια, σε συνεργασία με το προσωπικό του 
Σταθμού. 

Γ. Το τμήμα Διοικητικού Οικονομικού επιμελείται τις πα¬ 
ντός είδους διοικητικές και οικονομικές εργασίες του 
Σταθμού. 

Άρθρο 3ο 

Καθήκοντα Προϊσταμένου Διεύθυνσης 

1. Είναι αρμόδιος και επιμελείται σε συνεργασία με τους 
παιδαγωγούς του Σταθμού για την εφαρμογή των σύγ¬ 
χρονων απόψεωντης Παιδαγωγικής και της Ψυχολογίας. 

2. Εποπτεύει συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά λειτουργία, το προσωπικό, τους γονείς και την υλικο- 
τεχνική υποδομή του Σταθμού όπως: 

α. Τον αριθμό και τις ειδικότητες του προσωπικού που 
είναι αναγκαίο, προκειμένου να διασφαλιστεί η εύρυθμη 
λειτουργία του. 

β. Το παιδαγωγικό υλικό και τον πάσης φύσεως εξοπλι¬ 
σμό. 

γ. Τις απαραίτητες εργασίες για την επισκευή και συ¬ 
ντήρηση των κτιρίων. 

δ. Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων, που αφορούν ανάγκες των τμημάτων τους. 

7. Συνεργάζεται αρμονικά με το τμήμα Διοικητικού - Οι¬ 
κονομικού με το οποίο οφείλει να παρέχει κάθε στοιχείο, 
για να διασφαλιστεί η εύρυθμη λειτουργία του Σταθμού 
και η επίτευξη των σκοπώντου. 

8. Επιβλέπειτηντήρηση όλωντων απαραίτητων βιβλίων 
και τηρεί τη σφραγίδα του Σταθμού. 

Άρθρο 4ο 

Καθήκοντα Προϊσταμένου Τμήματος Προσχολικής 
Αγωγής 

Είναι υπεύθυνος: 

1. Για την εύρυθμη λειτουργία του Τμήματος και τηντή¬ 
ρηση του Κανονισμού λειτουργίας. 

2. Γ ια την παροχή σωστής προσχολικής Αγωγής, στα φι¬ 
λοξενούμενα βρέφη/νήπια σε συνεργασία με το παιδα¬ 
γωγικό προσωπικό. 

3. Εποπτεύει όλο το προσωπικό του Τμήματος, για τη 
σωστή εκτέλεση των καθηκόντων του. 

4. Εισηγείται στη Δ/νση τις ανάγκες του τμήματος σε 
προσωπικό και χάσης φύσεως εξοπλισμό, καθώς και την 
επιμόρφωση του προσωπικού. 

5. Είναι υπεύθυνος για τις συγκεντρώσεις, προσωπικού, 
γονέων. 

6. Τηρεί όλα τα απαραίτητα βιβλία. 


Άρθρο 5ο 

Καθήκοντα Προϊσταμένου Τμήματοο Διοικητικού - Οι¬ 
κονομικού 

1. Είναι υπεύθυνος για προμήθεια καιτον έγκαιρο εφοδια¬ 
σμό του Σταθμού με τα αναγκαία τρόφιμα και τα λοιπά υλι¬ 
κά, που είναι απαραίτητα για την εύρυθμη λειτουργία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων ιολ,π. του προσωπικού. 

4. Συνεργάζεται με το Διευθυντή για την κατάρτιση του 
Προϋπολογισμού -απολογισμού - ισολογισμού. 

5. Τηρεί όλα τα απαραίτητα βιβλία. 

Άρθρο 6ο 

Οργανική σύνθεση προσωπικού 

Οι θέσεις προσωπικού ορίζονται ως εξής: 


« Α'. Μόνιμο προσωπικό 


1. Κλάδος ΤΕ9-Βρεφονηπιοκομίας 

θέσεις 13 

2. Κλάδος ΤΕΙ 7-Λογιστικού 

θέσεις 

1 

3. Κλάδος ΔΕ8 - Βοηθών βρεφοκόμων 



- Παιδοκόμων 

θέσεις 

8 

4. Κλάδος ΔΕ32 - Μαγείρων 

θέσεις 

1 

5. Κλάδος ΥΕ14-Βοηθών μαγείρων 

θέσεις 

2 

6. Κλάδος ΥΕ 16 - προσωπικού 



καθαριότητας 

θέσεις 

2 


Β’. Τακτικό προσωπικό προσωποπαγών θέσεων 

1. Κλάδος ΠΕ-Νηπιαγωγών (προσωρινός) θέσεις 1 

2. Κλάδος ΤΕ-Νηπιαγωγών (προσωρινός) θέσεις 1 

3. Κλάδος ΤΕ8 - Βρεφονηπιοκομίας θέσεις 4 

4. ΚλάδοςΔΕ32-Διοικητικού -Λογιστικού θέσεις 1 

5. Κλάδος ΥΕ14-Μαγείρων θέσεις 2 

6. Κλάδος ΥΕ14-Βοηθών μαγείρων θέσεις 1 

7. Κλάδος ΥΕ16 - προσωπικού 

καθαριότητας θέσεις 3 

Οι θέσεις των κλάδων ΠΕ - Νηπιαγωγών (προσωρινός) και 
ΤΕ - Νηπιαγωγών (προσωρινός), μετατρέπονται μόλις κενω¬ 
θούν σε οποιονδήποτε τρόπο σε θέσεις ΤΕ9 -Βρεφονηπιο¬ 
κόμων, σύμφωνα με τις διατάξειςτου άρθρου 35 Ν. 2646/98. 

Άρθρο 7ο 

Προϊστάμενοι Υπηρεσιακών μονάδων 

1. Κατά το διάστημα κατά το οποίο θα υπηρετούνη στο 
Ν.Π.Δ.Δ. υπάλληλοι των κλάδων Π.Ε. Νηπιαγωγών 
(προσωρινός) &. Τ.Ε. Βρεφονηπιοκομίας ως Προϊστάμενοι 
της Διεύθυνσης Παιδικού Βρεφονηπιακού Σταθμού, κα¬ 
θώς και του τμήματος Προσχολικής Αγωγής, επιλέγονται 
από τους κλάδους Π.Ε. Νηπιαγωγών (προσωρινός), Τ.Ε. 
Νηπιαγωγών (προσωρινός), Τ.Ε. Βρεφονηπιοκομίας &. 
ΤΕ9 Βρεφονηπιοκομίας. Μετά την κατάργηση των προσω¬ 
ποπαγών θέσεων Προϊστάμενοι κρίνονται κατ’ αποκλειστι¬ 
κότητα υπάλληλοι του κλάδου ΤΕ9 Βρεφονηπιοκομίας. 

2. Προϊστάμενος του τμήματος Διοικητικού - Οικονομι¬ 
κού επιλέγεται υπάλληλος του κλάδου ΠΕΙ Διοικητικού - 
Οικονομικού, ΤΕ 17 Διοικητικού - Λογιστικού, ΔΕ Διοικητι¬ 
κού - Λογιστικού & ΔΕΙ Διοικητικού - Λογιστικού. 

Άρθρο 8ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 

λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων, εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο, καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας, καθώς και ορισμένο επιπλέον αριθμό θέσεων 
για την κάλυψη των υφισταμένων και μελλοντικών ανα¬ 
γκών των υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήματα 
γίνεται πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα και τις γνώσεις αυτών, σε 
ειδικά αντικείμενα, κατά την οποία κατανομή θα εξετάζονται 
και τυχόν ειδικές ανάγκες των υπαλλήλων (μητέρες ανήλι¬ 
κων τέκνων, έγκυες γυναίκες, τόπος διαμονής, κ.λ.π.). 

Προϊστάμενοι Διευθύνσεων και τμημάτων ορίζονται πά¬ 
ντοτε με απόφαση Προέδρου του Δ.Σ. οι κρινόμενοι από το 
αρμόδιο υπηρεσιακό Συμβούλιο υπάλληλοι, αναπληρούμε- 
νοι σε περίπτωση απουσίας τους ή κωλύματος από τον κατά 
βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους υπη¬ 
ρεσιών μη προβλεπόμενη από τον παρόντα οργανισμό, 
ρυθμίζεται με τον κανονισμό λειτουργίας του Ν.Π.Δ.Δ. 

Από την ψήφιση του παραπάνω Ο.Ε.Υ. προκαλείται δα¬ 
πάνη ύψους 495.866,00 6 για το έτος 2003 που καλύπτε¬ 
ται από επιχορηγήσεις του Υπουργείου Υγείας Πρόνοιας 
και επιχορήγηση του Δήμου Βαθέος όπως αναγράφονται 
στη Κ.Α. 2/211.962,2/211.91,2/211/9 Προϋπολογισμού 
του Δήμο Βαθέος έτους 2003, αναπροσαρμοζόμενος 
ανάλογα για τα επόμενα έτη και ενισχυόμενη από τους 
ΚΑΠ τροφεία κ.λ.π. και θα προβλεφθεί στον προϋπολογι¬ 
σμό του Δήμου το 2004. 

Για τα επόμενα οικονομικά έτη το ύψος της δαπάνης δεν 
μπορεί να προσδιοριστεί επακριβώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 14 Ιανουάριου 2004 
Με εντολή Γ ενικού Γ ραμματέα Περιφέρειας 
Η Διευθύντρια 
ΜΑΡΙΑ ΣΤΑΘΟΠΟΥΛΟΥ 

-♦- 

Αριθ. 11035 (2) 

Κατάργηση των Ν.Π.Δ.Δ. με τις επωνυμίες «Σχολική Επιτρο¬ 
πή 1ου, 2ου και 4ου Δημοτικού Σχολείου και 7ου Νηπια¬ 
γωγείου Δ. Γρεβενών», «Σχολική Επιτροπή 3ου, 6ου Δη¬ 
μοτικού Σχολείου και 3ου Νηπιαγωγείου Δ. Γ ρεβενών, 
5ου Δημοτικού Σχολείου και 5ου Νηπιαγωγείου συν. Δο- 
ξαρά Δ. Γ ρεβενών», «Σχολική Επιτροπή 2ου Γ υμνασίου, 
2ου Λυκείου και Ειδικού Εργαστηρίου Επαγγελματικής 
Εκπ/σης καιΚατάρτισης (Ε.Ε.Ε.Ε.Κ.) Δ. Γ ρεβενών», «Σχο¬ 
λική Επιτροπή 1ου Λυκείου και 1ου Γ υμνασίου Δ. Γ ρεβε¬ 
νών» και «Σχολική Επιτροπή 1ου, 2ου, 4ου και 6ου Νηπια¬ 
γωγείου και 1ου Ειδικού Σχολείου Δ. Γ ρεβενών». 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 106,176 και 203 του Δ. Κ.Κ. 
(Π.Δ/τος 410/95). 


2. Τις διατάξεις του άρθρου 5 παρ.8 του Ν. 1894/90. 

3. Την4196/20.7.2001 (ΦΕΚ988/Β/2001) εξουσιοδοτική 
απόφαση της Γεν. Γραμματέα Περιφ. Δυτικής Μακεδο¬ 
νίας. 

4. Τις 445, 446, 444, 443 και 447/2003 αποφάσεις του 
Δ.Σ. Γρεβενών περί κατάργησης των Ν.Π.Δ.Δ. με τις επω¬ 
νυμίες: «Σχολική Επιτροπή 1ου, 2ου & 4ου Δημοτικού 
Σχολείου και 7ου Νηπιαγωγείου Δ. Γ ρεβενών», «Σχολική 
Επιτροπή 3ου, 6ου Δημοτικού Σχολείου και 3ου Νηπια¬ 
γωγείου Δ. Γ ρεβενών, 5ου Δημοτικού Σχολείου και 5ου 
Νηπιαγωγείου συν. Δοξαρά Δ. Γ ρεβενών», «Σχολική Επι¬ 
τροπή 2ου» Γυμνασίου, 2ου Λυκείου και Ειδικού Εργα¬ 
στηρίου Επαγγελματικής Εκπ/σης και Κατάρτισης 
(Ε.Ε.Ε.Ε.Κ.) Δ. Γρεβενών», «Σχολική Επιτροπή 1ου Λυκεί¬ 
ου και 1ου Γ υμνασίου Δ. Γ ρεβενών» και «Σχολική Επιτρο¬ 
πή 1ου, 2ου, 4ου & 6ου Νηπιαγωγείου και 1ου Ειδικού 
Σχολείου Δ. Γρεβενών», αντίστοιχα*, αποφασίζουμε: 

Καταργούμε τα Ν.Π.Δ.Δ. με τις επωνυμίες: «Σχολική 
Επιτροπή 1 ου, 2ου & 4ου Δημοτικού Σχολείου και 7ου Νη¬ 
πιαγωγείου Δ. Γ ρεβενών», που συστήθηκε με την 7673/ 
1991 απόφαση του Νομάρχη Γρεβενών (765/1991 ΦΕΚ 
τ.Β'), «Σχολική Επιτροπή 3ου, 6ουΔημοτικού Σχολείου και 
3ου Νηπιαγωγείου Δ. Γ ρεβενών, 5ου Δημοτικού Σχολείου 
και 5ου Νηπιαγωγείου Συν. Δοξαρά Δ. Γ ρεβενών», που 
συστήθηκε με την 7674/1991 απόφαση του Νομάρχη Γ ρε¬ 
βενών (765/1991 ΦΕΚ τ.Β'),όπως τροποποιήθηκε με την 
13441/1993 όμοια της Νομαρχίας Γρεβενών (847/1993 
ΦΕΚ τ.Β'), «Σχολική Επιτροπή 2ου Γ υμνασίου, 2ου Λυκεί¬ 
ου και Ειδικού Εργαστηρίου Επαγγελματικής Εκπ/σης και 
Κατάρτισης (Ε.Ε.Ε.Ε.Κ.) Δ. Γ ρεβενών», που συστήθηκε με 
την 7876/1991 απόφαση του Νομάρχη Γρεβενών (765/ 
1991 ΦΕΚ τ.Β'),η οποία τροποποιήθηκε με την 2860/2003 
απόφασή μας (ΦΕΚ 835/2003 τ.Β'), «Σχολική Επιτροπή 
1ου Λυκείου και 1ου Γυμνασίου Δ. Γρεβενών», που συ¬ 
στήθηκε με την 7822/1991 απόφαση του Νομάρχη Γρεβε¬ 
νών» (ΦΕΚ 765/1991 τ.Β'), και τροποποιήθηκε με την 
10929/1993 όμοια του Νομάρχη Γρεβενών (ΦΕΚ 
697/1993 τ.Β') και «Σχολική Επιτροπή 1ου, 2ου, 4ου, & 6ου 
Νηπιαγωγείου και 1ου Ειδικού Σχολείου Δ. Γρεβενών» 
που συστήθηκε με την 7675/1991 απόφαση του Νομάρχη 
Γρεβενών» (ΦΕΚ 765/1991 τ.Β'), και τροποποιήθηκε με 
την 17089/1993 όμοια του Νομάρχη Γρεβενών (ΦΕΚ 
32/1994 τ.Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γ ρεβενά, 17 Δεκεμβρίου 2003 
Με εντολή Γενικού Γ ραμματέα Περιφέρειας 
0 Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

-♦- 

Αριθ. 29635 (3) 

Σύσταση στο Δήμο Γόρτυνας Ν. Ηρακλείου Νομικού 
Προσώπου με την επωνυμία «Αθλητικός Οργανισμός 
Δήμου Γόρτυνας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 (Δ. Κ.Κ.) 

2. Τις διατάξεις της 25/75076/17.12.1996 Εγκυκλίου του 
ΥΠΕΣΔΔΑ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Την 210/2003 απόφαση του Δημοτικού Συμβουλίου 
Γόρτυνας με την οποία αποφασίζεται η σύσταση δημοτι¬ 
κού νομικού προσώπου με την επωνυμία «Αθλητικός Ορ¬ 
γανισμός Δήμου Γόρτυνας». 

4. Την αρ. 6730/2003 (ΦΕΚ 1288/Β/2003) απόφαση του 
Γ.Γ.Π.Κ. για τη μεταβίβαση αρμοδιοτήτων, αποφασίζουμε: 

1. Συνιστούμε στο Δήμο Γόρτυνας Ν. Ηρακλείου Νομι¬ 
κού Προσώπου Δημοσίου Δικαίου με την επωνυμία 
«Αθλητικός Οργανισμός Δήμου Γόρτυνας», σύμφωνα με 
τις διατάξεις του άρθρου 203 του Δ.Κ.Κ. 

2. Έδρα: 

Έδρα του νομικού προσώπου ορίζεται ο Δήμος Γ όρτυ¬ 
νας (προσωρινή έδρα έως ότου ανεγερθεί το ιδιόκτητο 
κτίριο «Αθλητικό Κέντρο , ορίζεται το Δ.Δ. Αγ. Δέκα). 

3. Σκοπός: 

α) Η δημιουργία και η λειτουργία αθλητικών κέντρων και 
γυμναστηρίων, χώρων, αθλοπαιδιών και γυμναστικής γε¬ 
νικά, έτσι που καλύπτονται πλήρως οι αυξημένες ανάγκες 
για άθληση των συμπολιτών μας κατά ηλικία, φύλο, εν¬ 
διαφέροντα κ.λ.π. 

β) Η συστηματική καλλιέργεια και ανάπτυξη των σωμα¬ 
τικών και πνευματικών ικανοτήτων των αθλουμένων δη¬ 
μοτών, ως και η καλλιέργεια «φίλαθλου συναγωνιστικού 
πνεύματος» μεταξύ τους, μακριά από φανατισμούς, αντα¬ 
γωνισμούς και κερδοσκόπους σκοπούς με συστηματική 
επιδίωξη την κοινωνικοποίηση των συμπολιτών μας. 

γ) Η Συμβολή στην επιστημονική αναβάθμιση της γνώ¬ 
σης για τον αθλητισμό, τα διάφορα αγωνίσματα με τη 
διοργάνωση σεμιναρίων - διαλέξεων - αθλητικών ακαδη- 
μιών κ.λ.π. 

δ) Η οργάνωση αθλητικών εκδηλώσεων όλων των αθλη- 
τικώντμημάτων σε συντονισμό μετά αντίστοιχα σωματεία. 

ε) Η συνεργασία με όλους τους αθλητικούς φορείς (σω¬ 
ματεία- ενώσεις). 

στ) Η Δημιουργία δυνατοτήτων ανάπτυξης αθλητικού 
τουρισμού σε συνεργασία με κρατικές υπηρεσίες Ευρω¬ 
παϊκή Ένωση, ΟΤΑ, επιχειρηματικούς και αθλητικούς φο- 
ρείς. 

ζ) Η συστηματική προσπάθεια για τη διατήρηση και 
προβολή της αθλητικής παράδοσης στην περιοχή μας. 

4. ΟΡΓΑΝΑ ΔΙΟΙΚΗΣΗΣ ΘΗΤΕΙΑ 

Το Ν.Π.Δ.Δ. θα διοικείται από Διοικητικό Συμβούλιο με 
επτά μέλη που θα απαρτίζουν: 

α) Ο Δήμαρχος ή άλλο μέλος αιρετό ή μη που ορίζεται 
από αυτόν ως πρόεδρος. 

β) Δύο Δημοτικοί Σύμβουλοι με τους αναπληρωτές τους 
που ορίζονται με απόφαση Δημοτικού Συμβουλίου. 

γ) Δύο καθηγητές φυσικής αγωγής, δημότες ή μόνιμοι 
κάτοικοι του Δήμου Γ όρτυνας που ορίζονται με απόφαση 
Δημοτικού Συμβουλίου. 

δ) Δύο δημότες ή κάτοικοι του Δήμου Γ όρτυνας με ανά¬ 
λογη επαγγελματική κοινωνική δράση ή ειδικές γνώσεις 
με τους αναπληρωτές τους που ορίζονται με απόφαση 
Δημοτικού Συμβουλίου. 

Η θητεία των μελών του Διοικητικού Συμβουλίου ακο¬ 
λουθεί τη διάρκεια της θητείας της Δημοτικής Αρχής. 

Τον Πρόεδρο όταν απουσιάζει αναπληρώνει ο Αντιπρό¬ 
εδρος, ο οποίος εκλέγεται από τα μέλη του Διοικητικού 
Συμβουλίου για την περίοδο της θητείας του Διοικητικού 
Συμβουλίου. 

5. Πόροι του Ν.Π.Δ.Δ. 

α) Η ετήσια επιχορήγηση του Δήμου Γόρτυνας ύψους 
10.000,00 Ευρώ. 

β) Κάθεφύσεως συνδρομές, εισφορές, δωρεές, κληρο¬ 
νομιές και κληροδοτήματα. 


γ) Εισπράξεις από αντίτιμο των πραγμάτων ή υπηρε¬ 
σιών που παρέχει. 

δ) Πρόσοδοι από την ίδια περιουσία. 

ε) Κάθε παροχή του κράτους ή νόμιμη πρόσοδος. 

Η ετήσια οικονομική διαχείριση του Ν.Π.Δ.Δ. ελέγχεται 
από το Δημοτικό Συμβούλιο Γ όρτυνας 

6. ΠΕΡΙΟΥΣΙΑ Ν.Π.Δ.Δ. 

α) Το σύνολο των αθλητικών εγκαταστάσεων που βρί¬ 
σκονται στους χώρους που παραχωρούνται για χρήση 
από το Δημοτικό Συμβούλιο. 

β) Τα οικοδομήματα, οι εγκαταστάσεις καιπάσηςφύσε- 
ως κτίρια που θα ανεγείρει στους παραπάνω χώρους, 
γ) Κινητά αντικείμενα (έπιπλα, όργανα κ.λ.π.). 
δ) Κάθε άλλος χώρος που παραχωρείται στο Ν.Π.Δ.Δ. 
ε) Το σύνολο των εγκαταστάσεων και των κινητών αντι- 
κειμένωντων συγχωνευμένων Ν.Π.Δ.Δ. 

7. ΣΦΡΑΓΙΔΑ 

Το Ν.Π.Δ.Δ θα χρησιμοποιεί χωριστή σφραγίδα που κυ¬ 
κλικά θα φέρει τις λέξεις ΕΛΛΗΝΙΚΗ ΔΗΜΟΚΡΑΤΙΑ ΝΟ¬ 
ΜΟΣ ΗΡΑΚΛΕΙΟΥ, την επωνυμία του και στο μέσο το 
εθνόσημο. 

8. Εκπροσώπηση στις Δικαστικές Αρχές: 

Το Ν. Π. Δ. Δ εκπροσωπείται στα Δικαστήρια και σε κά¬ 
θε αρχή από τον Πρόεδρο και σε περίπτωση απουσίας ή 
κωλύματος από τον Αντιπρόεδρο. 

9. Κατάργηση του Ν.Π.Δ.Δ. 

Σε περίπτωση κατάργησης του Ν.Π.Δ.Δ. όλη η κινητή 
και ακίνητη περιουσία του, περιέρχεται στην κυριότητα 
του Δήμου Γ όρτυνας. 

- Από την παρούσα απόφαση προκαλείται δαπάνη σε 
βάρος του προϋπολογισμού του Δήμου Γ όρτυνας ύφους 
10.000 Ευρώ για το παρόν και τα επόμενο έτη. 

- Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ηράκλειο, 24 Δεκεμβρίου 2003 
Με εντολή Γενικού Γραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

-Φ- 

Αριθ. 30949 (4) 

Έγκριση τροποποίησης του καταστατικού της Δημοτικής 
Επιχείρησης με την επωνυμία «Δημοτική Επιχείρηση 
Πολιτιστικής και Τουριστικής Ανάπτυξης Δήμου Βιάν- 
νου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του Ν. 2503/97 «Διοίκηση, Οργάνωση, 
στελέχωση της Περιφέρειας και άλλες διατάξεις». 

2. Τις διατάξεις του άρθρου 203 του Π.Δ. 410/95 (Δ.Κ.Κ). 

3. Την 5972/98 (ΦΕΚ. 446 Β') απόφασής μας περί ορι¬ 
σμού εισηγητών και παροχής εξουσιοδοτικής υπογρα¬ 
φής, όπως έχει τροποποιηθεί και ισχύει σήμερα 

4. Την αρ. 6730/2003 (ΦΕΚ 1288/Β/2003) απόφαση του 
Γ.Γ.Π.Κ. για τη μεταβίβαση αρμοδιοτήτων. 

5. Την απόφασή μας 16607/17.9.99 που αφορά τη σύ¬ 
σταση Δημοτικής Επιχείρησης με την επωνυμία «Δημοτι¬ 
κή Επιχείρηση Πολιτιστικής και Τουριστικής Ανάπτυξης 
Δήμου Βιάννου» (ΔΕΠΤΑ Β ως ίδιο Νομικό Πρόσωπο Ιδιω¬ 
τικού Δικαίου που δημοσιεύθηκε στο ΦΕΚ 1911/25.10.99 
τ.Β', όπως έχει τροποποιηθεί μέχρι σήμερα με τη 13683/ 
19.7.2000 ΦΕΚ 971/3.8.2000 τευχ. Β'απόφασή μας. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

6. Την απόφαση 158/2003 του Δημοτικού Συμβουλίου 
του Δήμου Βιάννου που αφορά την τροποποίηση μέρους 
και συμπλήρωση του καταστατικού της ΔΕΠΤΑ Βιάννου, 
αποφασίζουμε: 

Τροποποιούμε την 16607/17.9.99 απόφασή μας για τη 
σύσταση Δημοτικής Επιχείρησης με την επωνυμία «Δη¬ 
μοτική Επιχείρηση Πολιτιστικής και Τουριστικής Ανάπτυ¬ 
ξης Δήμου Βιάννου» όπως έχει τροποποιηθεί μέχρι σήμε¬ 
ρα με τη 13683/19.7.2000 (ΦΕΚ 971/2000 τ.Β') προγενέ¬ 
στερη απόφασή μας ως εξής: 

Α. Το άρθρο 1 τροποποιείται ως ακολούθως: 

Συνιστάται στον Δήμο Βιάννου του Νομού Ηρακλείου, 
αμιγή Δημοτική Επιχείρηση με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΤΕΧΝΙΚΩΝ ΕΡΓΩΝ ΠΟΛΙΤΙΣΜΟΥ ΚΑΙ ΑΝΑ¬ 
ΠΤΥΞΗΣ ΔΗΜΟΥ ΒΙΑΝΝΟΥ» (ΔΕΤΕΠΑ) ως ίδιο Νομικό 
πρόσωπο ιδιωτικού δικαίου το οποίο διέπεται από τις δια¬ 
τάξεις των άρθρων 277 έως 284,291 και 304 του Π .Δ. 410/ 
95. 

Β, Στο άρθρο 2 (σκοποί της επιχείρησης) προστίθεται 
παράγραφοι ι, κ, λ, μ, ,ξ, ο, π ως εξής: 

ι) Η μελέτη, κατασκευή και συντήρηση τεχνικών έργων 
που θα της ανατίθενται από τον Δήμο Βιάννου, όπως έρ¬ 
γα αγροτικής οδοποιίας, έργα ενδοδημοτικής οδοποιίας 
έργα αποχέτευσης, ύδρευσης, άρδευσης, διαμόρφωσης 
δημοτικών χώρων, καθώς και κάθε άλλου είδους τεχνικό 
έργο που θα της ανατεθεί από τον Δήμο. 

κ) Η διαρκής συμβουλευτική υποστήριξη του Δήμου, 
των φορέων και κατοίκων της περιοχής με την εκπόνηση 
αναπτυξιακών προγραμμάτων και μελετών, με την συστη¬ 
ματική τους πληροφόρηση για κοινοτικά προγράμματα 
και χρηματοδοτικά εργαλεία που τους ενδιαφέρουν και 
με την οργάνωση συνεδρίων, ημερίδων, συναντήσεων και 
λοιπών εκδηλώσεων που προωθούντην ανάπτυξη της πε- 
Ρ ιαχής ■ 

λ) Η εκμετάλλευση της ακίνητης περιουσίας που θα της 
παραχωρήσει ή θα της εκχωρήσει τη χρήση της ο Δήμος. 
Η σύναψη συμβάσεων ή προγραμματικών συμφωνιών με 
άλλους δημόσιους ή ιδιωτικούς φορείς για την από κοινού 
συμμετοχή σε Εταιρείες, συνεταιρισμούς ή κοινοπραξίες 
με αντικείμενο την αξιοποίηση της ακίνητης περιουσίας 
του Δήμου, του Δημόσιου ή άλλων φορέων και την κατα¬ 
σκευή σημαντικών αναπτυξιακών έργων. 

μ) Η προώθηση και η προβολή των τοπικών προϊόντων 
και των εναλλακτικών μορφών τουρισμού στην περιοχή 
του Δήμου. 

ν) Η διάσωση και προβολή της πολιτιστικής κληρονο¬ 
μιάς της περιοχής του Δήμου με την οργάνωση εκδηλώ¬ 
σεων σε συνεργασία με άλλους δημοσίους ή ιδιωτικού 
φορείς και με την έκδοση εντύπων και λοιπού πληροφο¬ 
ριακού υλικού. 

ξ) Η στήριξη των αθλητικών δραστηριοτήτων όλων των 
ειδών σε συνεργασία μετουςτοπικούς δημόσιους φορείς 
και ιδιωτικούς αθλητικούς φορείς, η ανάπτυξη του αθλη¬ 
τισμού για άτομα ειδικές ανάγκες της περιοχής του Δή¬ 
μου και η ανάπτυξη νέων θεσμών άθλησης όπως η οργά¬ 
νωση δημοτικών πρωταθλημάτων σε επιλεγμένα αθλήμα¬ 
τα με τη δημιουργία των κατάλληλων τεχνικών υποδομών. 
Η ανάπτυξη του μαζικού αθλητισμού με την ένταξη αθλη¬ 
τικών δραστηριοτήτων στα προγράμματα μαζικού αθλη¬ 
τισμού της Γ.Γ.Α. του υπουργείου Πολιτισμού. 


ο) Η ουσιαστική συμβολή στην ανάπτυξη των επαγγελ¬ 
ματικών δεξιοτήτων ομάδων πληθυσμού του Δήμου, 
όπως νέοι αγρότες, άτομα με ειδικές ανάγκες, γυναίκες 
που εκδηλώνουν επιχειρηματικές πρωτοβουλίες κ.λ.π., 
με την οργάνωση προγραμμάτων επαγγελματικής κατάρ¬ 
τισης σε συνεργασία με πιστοποιημένα κέντρα επαγγελ¬ 
ματικής κατάρτισης. 

π) Η κατασκευή μεγάλων έργων κοινής ωφέλειας, όπως 
αιολικά πάρκα παραγωγής ηλεκτρικού ρεύματος, βιολο¬ 
γικοί καθαρισμοί, έργα πυροπροστασίας, ειδικά έργα 
υποδομής για αντιμετώπιση ακραίων καιρικών φαινο¬ 
μένων. 

2. Με την παρούσα απόφαση προκαλείται δαπάνη σε 
βάρος του προϋπολογισμού του Δήμου Βιάννου και του 
παραπάνω νομικού προσώπου η οποία δεν μπορεί να υπο¬ 
λογιστεί. 

3. Κατά τα λοιπά ισχύει ως έχει η απόφασή μας 16607/ 
17.9.99 όπως αυτή έχει τροποποιηθεί και συμπληρωθεί 
μέχρι σήμερα. 

Η παρούσα να δημοσιευθεί στην Εφημερίδα της Κυβε- 
ρνήσεως. 

Ηράκλειο, 19 Ιανουάριου 2004 
Με εντολή Γενικού Γραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

-♦- 

Αριθ. 11317 (5) 

Σύσταση Νομικού Προσώπου Δημοσίου Δικαίου στο Δή¬ 
μο Χαλκιδέων του Νομού Εύβοιας με την επωνυμία 
«Εστία Γ νώσης Χαλκίδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 όπως 
τροποποιήθηκε και ισχύει. 

2. Το άρθρο 27 του Νόμου 2081/92 για τον έλεγχο των 
δαπανών που προκαλούν οι κανονιστικές διοικητικές πρά- 
ξεις. 

3. Τις διατάξεις της παραγράφου 8,9 και 10 του άρθρου 
6 του Νόμου 2503/97 «Διοίκηση, οργάνωση, στελέχωση 
της περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις». 

4. Τις 5921/97 (ΦΕΚ831/Β/97) και 2267/24.3.99 αποφά¬ 
σεις Γ.Γ.Π. Στερεάς Ελλάδας για μεταβίβαση δικαιώμα¬ 
τος υπογραφής «Με εντολή Γενικού Γ ραμματέα Περιφέ¬ 
ρειας». 

5. Την 294/2003 απόφαση του Δημοτικού Συμβουλίου 
του Δήμου Χαλκιδέων περί σύστασης Νομικού Προσώ¬ 
που Δημοσίου Δικαίου με την επωνυμία «Εστία Γνώσης 
Χαλκίδας», αποφασίζουμε: 

Εγκρίνεται η 294/2003 απόφαση του Δημοτικού Συμ¬ 
βουλίου του Δήμου Χαλκιδέωντου νομού Εύβοιας και συ- 
νιστούμε σύμφωνα με τις διατάξεις του άρθρου 203 του 
Δ.Κ.Κ. ίδιο Νομικό Πρόσωπο Δημοσίου Δικαίου (Ν.Π.Δ.Δ.) 
με την επωνυμία «Εστία Γνώσης Χαλκίδας», η συστατική 
πράξη του οποίου έχει ως ακολούθως: 

1. Συστήνεται ίδιο Νομικό Πρόσωπο Δημοσίου Δικαίου 
(Ν.Π.Δ.Δ.) με την επωνυμία «ΕΣΤΙΑ ΓΝΩΣΗΣ ΧΑΛΚΙΔΑΣ» 

στο Δήμο Χαλκιδέων του Νομού Εύβοιας το οποίο διέπε- 
ται από τις διατάξεις του άρθρου 203 του Π.Δ. 410/95. 

2. Σκοπός του Νομικού Προσώπου είναι: 

«1. Η προώθηση του Πολιτισμού, της καλλιέργειας των 
Επιστημών, των Γραμμάτων, των Τεχνών και της διάδο¬ 
σής τους προς όφελος του κοινωνικού συνόλου και ιδιαί¬ 
τερα της μαθητιώσας νεολαίας και των καθηγητών τους. 
Ειδικότερα, κάνοντας χρήση σύγχρονων μορφωτικών μέ¬ 
σων συνεισφέρει στην κατανόηση των Επιστημών, τη διά¬ 
δοση των επιστημονικών επιτευγμάτων, την αναζήτηση 
σύγχρονων διδακτικών προσεγγίσεων, στους τομείς των 
Μαθηματικών, της Πληροφορικής και των Φυσικών Επι¬ 
στημών σε συνδυασμό με τα Κλασικά Γράμματα, και τις 
Τέχνες. Για την επίτευξη των σκοπών της η Ε.Γ.Χ. συνερ¬ 
γάζεται με ομόλογους φορείς και ειδικότερα με τις αντί¬ 
στοιχες Εστίες Γνώσης της Ένωσης Αρχαίων Ελληνικών 
Λιμανιώντης Μεσογείου και του Εύξεινου Πόντου. 

2. Για την επίτευξη των σκοπών της, η Ε.Γ.Χ.: 

α) Συνεργάζεται και παρέχει αρωγή σε κάθε δημόσια ή 
ιδιωτική προσπάθεια για την προαγωγή των γραμμάτων, 
των επιστημών και των τεχνών. 

β) Συμβάλλει, με κάθε πρόσφορο μέσο, σε προγράμμα¬ 
τα ή πρωτοβουλίες για την εξύψωση του πολιτιστικού επι¬ 
πέδου της χώρας και του μορφωτικού επιπέδου, ιδιαιτέ¬ 
ρως των μαθητών και των σπουδαστών. 

γ) Διοργανώνει συνέδρια, συναντήσεις, διασκέψεις και 
κάθε είδους δημόσιες εκδηλώσεις για θέματα σχετικά με 
τους σκοπούς του. 

δ) Συλλέγει, αξιολογεί και περαιτέρω αξιοποιεί στοιχεία 
και πορίσματα μελετών, ερευνών και λοιπών δραστηριο¬ 
τήτων, που σχετίζονται με την διαδικασία, τους στόχους, 
τα μέσα, την εκπαιδευτική μέθοδο και τη διοργάνωση της 
εκπαίδευσης. 

ε) Συνεργάζεται με Ελληνικούς, ευρωπαϊκούς και διε¬ 
θνείς οργανισμούς, με εκπαιδευτικά, επιστημονικά και 
ερευνητικά κέντρα, ινστιτούτα, ιδρύματα, πανεπιστήμια 
και οργανισμούς της ημεδαπής και της αλλοδαπής, με 
υπουργεία, φορείς του δημοσίου ή ιδιωτικού τομέα, με 
όργανα της Ευρωπαϊκής Ένωσης και με ιδιώτες, για θέ¬ 
ματα που σχετίζονται με τους σκοπούς του. 

στ) Συνεργάζεται με τους φορείς της δημόσιας και της 
ιδιωτικής εκπαίδευσης, με σκοπό να τίθενται συστηματι¬ 
κά τα εποπτικά της μέσα στη διάθεση των μαθητών, των 
σπουδαστών και των εκπαιδευτικών. 

η) Παράγει, εκδίδει και με άλλους τρόπους δημοσιεύει 
πρότυπο μορφωτικό και εκπαιδευτικό υλικό, μελέτες και 
έρευνες, άλλο πρόσφορο ενημερωτικό υλικό και έντυπα 
καθώς και οπτικοακουστικό υλικό. 

θ) Πραγματοποιεί ή συμμετέχει σε επιστημονικές μελέ¬ 
τες και έρευνες για θέματα σχετικά με τους σκοπούς της. 

ι) Διοργανώνει, ενισχύει ή συμμετέχει σε εκδηλώσεις 
επιστημονικού περιεχομένου ή σε έργα ή προγράμματα 
επιστημονικού ή εκπαιδευτικού σκοπού. 

ιβ) Συνεργάζεται με ιδρύματα τριτοβάθμιας Εκπαίδευ¬ 
σης, με ακαδημαϊκά ιδρύματα, με ερευνητικούς οργανι¬ 
σμούς και ινστιτούτα και με αντίστοιχα ιδρύματα στο εξω¬ 
τερικό. 

3. Η Ε.Γ.Χ. λειτουργεί εφοδιασμένη με σύγχρονα επο¬ 
πτικά μέσα και μηχανήματα, κατάλληλα για να διευκολύ¬ 
νουν την κατανόηση φυσικών φαινομένων και μαθηματι¬ 
κών εννοιών. Τα εποπτικά μέσα διευκολύνουν επίσης το 
χρήστη για να εξοικειώνεται με ιδιότητες που αποτελούν 


αντικείμενο των μαθηματικών και των φυσικών επιστη¬ 
μών. 

Η Ε.Γ.Χ. έχει τους ακόλουθους ειδικότερους στόχους: 
α) την παροχή στο μαθητή - πολίτη της δυνατότητας να 
αντιληφθείτον καθοριστικό ρόλο της τεχνολογικής εξέλι¬ 
ξης- 

β) τον εμπλουτισμό των γνώσεων του επισκέπτη / χρή¬ 
στη, την παροχή πληροφόρησης και την όξυνση της ευαι¬ 
σθησίας και του ενδιαφέροντος για θέματα επιστημών και 
της συναφούς τεχνολογίας, 
γ) την παροχή της δυνατότητας αναζήτησης και πειρα¬ 
ματικής εφαρμογής νέων διδακτικών προσεγγίσεων, ο 
αξιοποίηση της σύγχρονης τεχνολογίας, στους τομείς 
των μαθηματικών, της πληροφορικής και των φυσικών 
επιστημών, 

δ) την παροχή, με αξιοποίηση ειδικών εκπαιδευτικών μέ¬ 
σων, ευρύτερης επιστημονικής παιδείας στους μαθητές 
και στους σπουδαστές, πέραν αυτής που παρέχεται από 
την οργανωμένη εκπαίδευση όλων των βαθμιδών, 
ε) την ευρύτερη επιμόρφωση των εκπαιδευτικών καιτην 
ενημέρωση και εξοικείωση του ευρύτερου κοινού με τις 
επιστημονικές έννοιες στους τομείς δραστηριοτήτων 

της, 

στ) τη μελέτη, έρευνα, παροχή πληροφοριών και ανά¬ 
πτυξη δραστηριοτήτων σε θέματα που αφορούν την εκ¬ 
παίδευση και τον πολιτισμό στους τομείς δραστηριότη¬ 
τας της, 

ζ) την ανάπτυξη και οργάνωση συστημάτων εκπαίδευ¬ 
σης στους παραπάνω τομείς δραστηριότητας της 
η) την παραγωγή και διάδοση πρότυπου εκπαιδευτικού 
και επιμορφωτικού υλικού.» 
θ) την χορήγηση υποτροφιών 

3. Πόροι του Νομικού Προσώπου είναι: 

1 .α) Ετήσια επιχορήγηση του Δήμου Χαλκιδέων. 
β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήπο- 
τε φυσικού ή νομικού προσώπου, που αποδέχεται το 
ίδρυμα με σχετική απόφαση του Διοικητικού Συμβουλί¬ 
ου του. 

δ) Έσοδα από την εκπόνηση μελετών και την εκτέλεση 
προγραμμάτων σχετικών με τους σκοπούς της Ε.Γ.Χ. για 
λογαριασμό τρίτων, όπως δημοσίων υπηρεσιών, διεθνών 
ή εθνικών οργανισμών, νομικών προσώπων Δημοσίου ή 
Ιδιωτικού Δικαίου και ιδιωτών. 

ε) Έσοδα από την παροχή υπηρεσιών ή την πώληση 
προϊόντων που παράγει. 

στ) Έσοδα από προγράμματα της Ευρωπαϊκής Ένω¬ 
σης. 

2. Ο Δήμος Χαλκιδέων διαθέτει το απαραίτητο διοικη¬ 
τικό, τεχνικό προσωπικό και προσωπικό καθαριότητας 
που απαιτείται για τη λειτουργία της Ε.Γ.Χ. και καλύπτει 
τις οικονομικές υποχρεώσεις της προς ΔΕΚΟ (ΔΕΗ, 
ΔΕΥΑΧ, ΟΤΕ), τη συντήρηση και αποκατάσταση τυχόν 
βλαβών του κτιριακού συγκροτήματος και του περιβάλ¬ 
λοντος χώρου καθώς και τη φύλαξη των χώρων της 
Ε.Γ.Χ. 

4. Το Νομικό Πρόσωπο διοικείται από Ιίμελές Διοικη¬ 
τικό Συμβούλιο, το οποίο θα αποτελείται από τα κάτωθι 
μέλη. 

α) Από τον Δήμαρχο ή τον Αντιδήμαρχο που ορίζει ο Δή¬ 
μαρχος, ως Πρόεδρο. 

β) Από Πέντε δημοτικούς Συμβούλους που ορίζονται με 
απόφαση του Δημοτικού Συμβουλίου από τους οποίους 
οι δύο θα προέρχονται από τη μειοψηφία. 

γ) Από τον Πρόεδρο της Εταιρίας Ευβοϊκών Σπουδών ή 
τον νόμιμο αναπληρωτή του που ορίζεται από το Διοικητι¬ 
κό της Συμβούλιο. 

δ) Από ένα εκπρόσωπο που ορίζεται από την Ένωση Αρ¬ 
χαίων Ελληνικών Λιμανιών. 

ε) Από τον Πρόεδρο του Επιστημονικού Συμβουλίου της 
Εστίας Γνώσης Χαλκίδας που ορίζεται με απόφαση του 
Δημοτικού Συμβουλίου. 

στ) Από δύο πολίτες του Δήμου Χαλκιδέων. 

5. Το Διοικητικό Συμβούλιο κατά την πρώτη συνεδρίαση 
του εκλέγει τον Αντιπρόεδρο, τον Γραμματέα και τον Τα- 
μία αυτού. 

6. Το Διοικητικό Συμβούλιο καταρτίζει και ψηφίζει τον 
κανονισμό εσωτερικής λειτουργίας αυτού στον οποίο θα 
προβλέπονται μεταξύ των άλλων και η σύνθεση, το αντι¬ 
κείμενο και εν γένει η λειτουργία, και οι αρμοδιότητες του 
Επιστημονικού Συμβουλίου. 

7. Η θητεία του Διοικητικού Συμβουλίου είναι τετραετής 
και ακολουθεί τη δημοτική περίοδο. Μέχρι να εκλεγούν 
τα αιρετά μέλη και να πληρωθεί οποιαδήποτε θέση που 
παραμένει κενή το Δ.Σ. λειτουργεί με ελλιπή σύνθεση αρ¬ 
κεί ο αριθμός των μελών του να μην είναι κατώτερος από 
τον αριθμό που απαιτείται για τον σχηματισμό της απαρ¬ 
τίας. 

8. Το Νομικό Πρόσωπο ΕΣΤΙΑ ΓΝΩΣΗΣ ΧΑΛΚΙΔΑΣ 
(Ε.Γ.Χ.) θα χρησιμοποιεί ίδια σφραγίδα στην οποία θα 
αναφέρεται και η επωνυμία του. 

9. Το Νομικό Πρόσωπο σύμφωνα με την 234/1999 από¬ 
φαση θα χρησιμοποιεί για την εκπλήρωση του σκοπού 
του το Δημοτικό Ακίνητο «Κόκκινο Σπίτι», η χρήση δε αυ¬ 
τή σε καμία περίπτωση δεν θα αναιρεί τους όρουςτης δια¬ 
θήκης. 

10. Το Νομικό Πρόσωπο εκπροσωπείται στα Δικαστή¬ 
ρια και σε κάθε άλλη αρχή τον Πρόεδρο αυτού και όταν 
αυτός απουσιάζει ή κωλύεται από τον Αντιπρόεδρό του. 

Από την Ίδρυση του Νομικού Προσώπου προκαλείται 
δαπάνη πέντε χιλιάδων (5.000) ΕΥΡΩ σε βάρος του ΚΑ 
211.9-04 προϋπολογισμού του Δήμου Οικ. Έτους 2003. 
Αντίστοιχες πιστώσεις θα εγγραφούν στους αντίστοιχους 
κωδικούς, για καθένα από τα επόμενα οικονομικά έτη. 

Για οτιδήποτε που δενπροβλέπεται στην παρούσα από¬ 
φαση, εφαρμογή έχουν οι διατάξεις του Π.Δ. 410/95. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 29 Δεκεμβρίου 2003 
Με εντολή Γ ενικού Γ ραμματέα Περιφέρειας 
Η Διευθύντρια 

ΑΡΕΤΗ ΛΑΔΕΡΟΥ - ΤΣΙΜΠΡΙΚΙΔΟΥ 
-♦- 

Αριθ. 8890/03 (6) 

Κύρωση Αναδασμού αγροκτήματος Νεοχωρίου. 

Ο ΝΟΜΑΡΧΗΣ ΕΥΒΟΙΑΣ 

Έχοντας υπόψη: 

1. Τις διατάξεις του Ν. 674/77 αρθρ. 15παρ. 1. 

2. Σχετική εισήγηση της Δ/νσης Αγρ/κής Αν/ξης, απο¬ 
φασίσουμε: 


Κυρώνουμε το νέο κτηματικό καθεστώςπου διαμορφώ¬ 
θηκε με αναδασμό το έτος 2002 στην κτηματική περιοχή 
ΝΕΟΧΩΡΙΟΥ ΔΗΜΟΥ ΑΥΛΩΝΟΣ όπως αυτό απεικονίζε¬ 
ται στους συνταχθέντες από την επιτροπή αναδασμού 
κτηματολογικούς πίνακες και διαγράμματα της περιοχής 
αυτής. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Χαλκίδα, 9 Ιανουάριου 2004 

Ο Νομάρχης 
ΑΘΑΝ. ΜΠΟΥΡΑΝΤΑΣ 

-♦- 

(7) 

Χορήγηση άδειας ασκήσεως επαγγέλματος Κοινωνικού 
Λειτουργού την ΜΠΟΥΤΑΣΗ ΓΕΩΡΓΙΑ του ΑΘΑΝΑ¬ 
ΣΙΟΥ. 

Ο ΝΟΜΑΡΧΗΣ ΘΕΣΠΡΩΤΙΑΣ 

Με την Ε1/44/12.1.2004 απόφαση του Νομάρχη Θε¬ 
σπρωτίας έχει χορηγηθεί στην ΜΠΟΥΤΑΣΗ ΓΕΩΡΓΙΑ του 
ΑΘΑΝΑΣΙΟΥ άδεια ασκήσεως επαγγέλματος Κοινωνικού 
Λειτουργού. 

Με εντολή Νομάρχη 
Ο Προϊστάμενος Δ/νσης 
ΠΑΝΑΓΙΩΤΗΣ ΤΑΣΙΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(δ) 

Στην 5178/29.7.2003 απόφαση του Γενικού Γραμματέα 
Περιφέρειας Ανατολικής Μακεδονίας - Θράκης που ση- 
μοσιεύθηκε στο ΦΕΚ 1162/τ.Β'/14.8.2003 και αφορά τη 
σύσταση Νομικού Προσώπου με την επωνυμία «Κέντρο 
Φροντίδας Οικογένειας ΚΕ.Φ.Ο.» Δήμου Κομοτηνής 
(πρώην ΚΕ.Φ.Ο. Κομοτηνής και Ροδίτη), γίνονται οι εξής 
διορθώσεις: 

α. Από το εσφαλμένο στο σκεπτικό της απόφασης: 

«β) Τωνπαρ. 7,8 και 9του άρθρου 8του Ν. 3106/03 (ΦΕΚ 
30/Α'/10.2.03) «Αναδιοργάνωση του Εθνικού Συστήματος 
Κοινωνικής Φροντίδας και άλλες διατάξεις», 

στο ορθό: 

«β) Των παρ. 5, 7, 8 και 9 του άρθρου 8 του Ν. 3106/03 
(ΦΕΚ30/Α710.2.03) «Αναδιοργάνωσητου Εθνικού Συστή¬ 
ματος Κοινωνικής Φροντίδας και άλλες διατάξεις» όπως 
αντικαταστάθηκεμετοάρθρο Μπαρ. 1 του Ν. 3146/2003 
(ΦΕΚ 125/Α')». 

β. Από το εσφαλμένο στο αποφασιστικό της ίδιας από¬ 
φασης: 

«3. Το Νομικό Πρόσωπο διοικείται από 5/μελέςΔιοικητι¬ 
κό Συμβούλιο. 

ε) Έναν εκπρόσωπο των εργαζομένων», 

στο ορθό: 

«3. Το Νομικό Πρόσωπο διοικείται από Διοικητικό Συμ¬ 
βούλιο που ορίζεται σύμφωνα με τις αντίστοιχες διατά¬ 
ξεις του άρθρου 203 του Δ.Κ.Κ. (Π.Δ.410/95)». 

(Από την Περιφέρεια Ανατ. Μακεδονίας - Θράκης) 

0 ) 

Στην 5182/29.7.2003 απόφαση του Γενικού Γραμματέα 
Περιφέρειας Ανατολικής Μακεδονίας - Θράκης που δη- 
μοσιεύθηκε στο ΦΕΚ 1162/τ.Β'/14.8.2003 και αφορά τη 
σύσταση Νομικού Προσώπου με την επωνυμία «Κέντρο 
Φροντίδας Οικογένειας ΚΕ.Φ.Ο.» Δήμου Σαπών (πρώην 
ΚΕ.Φ.Ο. Σαπών) γίνονται οι εξής διορθώσεις: 

α. Από το εσφαλμένο στο σκεπτικό της απόφασης: 

«β) Τωνπαρ. 7,8 καιθτου άρθρου 8του Ν. 3106/03 (ΦΕΚ 
30/Α710.2.03) «Αναδιοργάνωση του Εθνικού Συστήματος 
Κοινωνικής Φροντίδας και άλλες διατάξεις»». 

στο ορθό: 

«β) Των παρ. 5, 7, 8 & 9 του άρθρου 8 του Ν. 3106/03 
(ΦΕΚ30/Α710.2.03) «Αναδιοργάνωσητου Εθνικού Συστή¬ 
ματος Κοινωνικής Φροντίδας και άλλες διατάξεις» όπως 
αντικαταστάθηκε με το άρθρο 14παρ.1 του Ν.3146/2003 
(ΦΕΚ 125/Α>. 

β. Από το εσφαλμένο στο αποφασιστικό της ίδιας από¬ 
φασης: 

«3. Το Νομικό Πρόσωπο διοικείται από 5/μελέςΔιοικητι¬ 
κό Συμβούλιο. 

ε) Έναν εκπρόσωπο των εργαζομένων» 

στο ορθό: 

«3. Το Νομικό Πρόσωπο διοικείται από Διοικητικό Συμ¬ 
βούλιο που ορίζεται σύμφωνα με τις αντίστοιχες διατά- 
ξειςτου άρθρου 203του Δ.Κ.Κ. (Π.Δ. 410/95)». 

(Από την Περιφέρεια Ανατ. Μακεδονίας - Θράκης) 


( 10 ) 

Στην 5181/29.7.2003 απόφαση του Γενικού Γραμματέα 
Περιφέρειας Ανατολικής Μακεδονίας - Θράκης που δη- 
μοσιεύθηκε στο ΦΕΚ 1162/τ.Β'/14.8.03 και αφορά τη σύ¬ 
σταση Νομικού Προσώπου με την επωνυμία «Κέντρο 
Φροντίδας Οικογένειας ΚΕ.Φ.Ο.» Δήμου Ν. Σιδηροχωρί- 
ου (πρώην ΚΕ.Φ.Ο. Ν. Σιδηροχωρίου) γίνονται οι εξής 
διορθώσεις: 

α. Από το εσφαλμένο στο σκεπτικό της απόφασης: 

«β) Τωνπαρ. 7, 8 &9του άρθρου 8του Ν. 3106/03 (ΦΕΚ 
30/Α'/10.2.03) «Αναδιοργάνωση του Εθνικού Συστήματος 
Κοινωνικής Φροντίδας και άλλες διατάξεις»». 

στο ορθό: 

«β) Των παρ. 5, 7, 8 & 9 του άρθρου 8 του Ν. 3106/03 
(ΦΕΚ30/Α710.2.03) «Αναδιοργάνωση του Εθνικού Συστή¬ 
ματος Κοινωνικής Φροντίδας και άλλες διατάξεις» όπως 
αντικαταστάθηκε με το άρθρο Μπαρ. 1 του Ν. 3146/2003 
(ΦΕΚ 125/Α')». 

β. Από το εσφαλμένο στο αποφασιστικό της ίδιας από¬ 
φασης : 

«3. Το Νομικό Πρόσωπο διοικείται από 5/μελές Διοικητι¬ 
κό Συμβούλιο. 

ε) Έναν εκπρόσωπο των εργαζομένων» 

στο ορθό: 

«3. Το Νομικό Πρόσωπο διοικείται από Διοικητικό Συμ¬ 
βούλιο που ορίζεται σύμφωνα με τις αντίστοιχες διατά¬ 
ξεις του άρθρου 203 του Δ.Κ.Κ. (Π.Δ. 410/95)». 

(Από την Περιφέρεια Ανατ. Μακεδονίας - Θράκης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






